చెన్నై: కెరీర్ ప్రారంభం నుంచి వివాదాస్పద నటుడిగా ముద్ర వేసుకున్న శింబు మరోసారి వివాదంలో చిక్కుకున్నాడు.  తమిళ నిర్మాతల మండలి అతడిపై నిషేధం విధించనుందని కొన్ని రోజులుగా వస్తున్న వార్తలకు కారణమైన ‘ఏఏఏ’ నిర్మాత మైఖే ల్ రాయప్పన్ గురువారం రాత్రి చెన్నైలో విలేకరుల సమావేశం నిర్వహించి తన గోడును వెలిబుచ్చారు. షూటింగ్లకు సమయానికి రాడని, కాల్షీట్ల ప్రకారం షూటింగ్కు హాజరుకాకుండా నిర్మాతలను ఇబ్బందిపెడతాడని శింబుపై గతంలో అనేక ఆరోపణలు ఉన్నాయి. ఆ ఇబ్బందులను తాను స్వయంగా అనుభవించానని, ‘ఏఏఏ’ చిత్రం నష్టాలకు శింబునే కారణమని రాయప్పన్ ఆవేదన వ్యక్తం చేశారు. ఆదిక్ రవిచంద్రన్ దర్శకత్వంలో శింబు బహుపాత్రల్లో నటించిన ‘ఏఏఏ’ బాక్సాపీస్ దగ్గర ఘోర పరాజయాన్ని చవిచూసిన విషయం తెలిసిందే. ఆ సినిమా కారణంగా దాదాపు రూ.20కోట్లు నష్టపోయినట్లు నిర్మాత తెలిపారు. తనను నమ్మి సినిమాని పంపిణీ చేసిన డిస్ర్టిబ్యూటర్లకు నష్టం వాటిల్లకుండా తన ఆస్తులను అమ్మి మరీ డబ్బు తిరిగిచ్చేశానని చెప్పారు. ప్రస్తుతం తాను నడిరోడ్డులో నిలబడే స్థితికి చేరుకున్నానంటే అందుకు శింబునే కారణమని, చేసిందంతా చేసి ఇప్పుడు తప్పించుకునే ప్రయత్నం చేస్తున్నాడని ఆరోపించారు.   అతడిని నమ్మే ‘ఏఏఏ’ రెండు పార్టులుగా తీయాలని నిర్ణయించామని, అంతా తాను చూసుకుంటానని చెప్పి నిండా ముంచేశాడని వాపో యారు. షూటింగ్లకు సరిగ్గా రాకపోవడం వల్ల చాలా నష్టపో యామని, ఈ విషయంలో శింబు తండ్రి టి.రాజేందర్ కూడా పక్షపాతంగా వ్యవహరించడం మరింత బాధ కలిగించిందన్నారు. శింబుపై నిర్మాతల మండలిలో ఫిర్యాదు చేశానని, అతడు ఇక మారనే మారడని రాయప్పన్ తన ఆవేదనను వెలిబుచ్చారు. చివరిగా, ‘ఏఏఏ’ నష్టానికి బాధ్యత వహిస్తూ పారితోషకంలో ఎంతో కొంత తిరిగివ్వాలని ఆయన డిమాండ్ చేశారు.
chennai: kereer praarambham nunchi vivaadaaspada natudigaa mudra vesukunna shimbu marosari vivaadamlo chikkukunnadu.  tamila nirmaatala mandali atadipai nishedham vidhinchanundani konni rojulugaa vastunna vaartalaku kaaranamaina ‘aae’ nirmaata maikhe lus rayappan guruvaram raatri chennailo vilekarula samavesam nirvahinchi tana godunu velibuchaaru. shootinglaku samayaniki raadani, kaalsheetla prakaaram shootingku hajarukakunda nirmaatalanu ibbandipedataadani shimbupai gatamlo aneka aaropanalu unnaayi. aa ibbandulanu taanu swayamgaa anubhavinchaanani, ‘aae’ chitram nashtaalaku shimbune kaaranamani rayappan aavedana vyaktam chesaru. aadik ravichandran darsakatvamlo shimbu bahupaatrallo natinchina ‘aae’ baxapis daggara ghora paraajayaanni chavichusina vishayam telisinde. aa sinima kaaranamgaa daadaapu roo.20kotlu nashtapoyinatlu nirmaata telipaaru. tananu nammi cinimani pampinee chesina disrtibuterlaku nashtam vatillakunda tana aastulanu ammi mari dabbu tirigichesanaani cheppaaru. prastutam taanu nadiroddulo nilabade sthitiki cherukunnanante anduku shimbune kaaranamani, chesindanta chesi ippudu tappinchukune prayatnam chestunnadani aaropinchaaru.   atadini namme ‘aae’ rendu paartulugaa teeyaalani nirnayinchaamani, antaa taanu chusukuntanani cheppi ninda munchesadani vapo yaaru. shootinglaku sarigga rakapovadam valla chala nashtapo yamani, ee vishayamlo shimbu tandri ti.rajender kuudaa pakshapaatamgaa vyavaharinchadam marinta baadha kaliginchindannaaru. shimbupai nirmaatala mandalilo firyaadu chesanani, atadu ika maarane maaradani rayappan tana aavedananu velibuchaaru. chivarigaa, ‘aae’ nashtaniki baadhyata vahistuu paaritoshakamlo entho kontha tirigivvaalani aayana demand chesaru.